A fost ales artistul care va cânta în pauza Super Bowl 2021. Jay-Z se va ocupa de producția marelui eveniment din SUA.
The Weeknd va cânta la finala Super Bowl de anul viitor. La finala Super Bowl au cântat, printre alții, Madonna, Michael Jackson sau Lady Gaga. Finala Super Bowl are loc pe 7 februarie, anul viitor.
The Weeknd este artistul ales să cânte în pauza Super Bowl, de anul viitor, de pe 7 februarie. "Pe scena Super Bowl ajung să cânte doar cei mai mari, cei mai ascultați artiști ai momentului. The Weeknd intră în liga grea, calcă practic pe urmele unora ca Beyonce, Coldplay, Madonna sau Lady Gaga, devenind cap de afiş pentru unul dintre cele mai aşteptate spectacole ale anului. O alegere firească, din partea organizatorilor, pentru că The Weeknd a fost cel mai ascultat artist al acestui an, pe platformele de streaming. Vinde bine", a declarat Alex Anghel, corespondent Aleph News. În mod normal, evenimentul este sold-out cu multe luni înainte şi fanii ajung să plătească zeci de mii de dolari pe bilete. La ediţia din 2021, datorită restricţiilor impuse de pandemie, doar 20% dintre locurile de pe stadion au fost scoase la vânzare. Spectacolul este însă transmis în peste 130 de ţări, atrage anual o audienţă de aproape 150 de milioane de spectatori. 30 de secunde de publicitate în cadrul transmisiei live au costat anul trecut 5,6 milioane de dolari. Rapper-ul Jay-Z este cel care produce showul în 2021", a conchis Alex Anghel.